प्रश्न सोझाँ मे ठाढ़ अछि अप्पन की पहचान।
 प्रश्न सोझाँ मे ठाढ़ अछि अप्पन की पहचान।
 ताकि रहल छी आय धरि भेटल कहाँ निदान। ।
 ककरा सँ हम की कहू अपना मे सब मस्त।
 समाचार पूछल जखन कहता दुख सँ त्रस्त। ।
 पँसल व्यूह मे स्वार्थ केर सब देखू बेहोश।
 झूठ मूठ मुखिया बनथि खूब बघारथि जोश। ।
 हम देखलहुँ नहि आय धरि मैथिल सनक विवाह।
 दान दहेजक चक्र मे बहुतो लोक तबाह। ।
 बरियाती केँ नीक नहि लागल माछक झोर।
 साँझ शुरू भोजन करत उठैत काल तक भोर। ।
 रसगुल्ला, गुल्ला बनाऽ खाओत रस निचोड़ि।
 खाय सँ बेसी ऐंठ कऽ देता पात मे छोड़ि। ।
 मैथिलजन सज्जन बहुत लोक बहुत विद्वान।
 निज-भाषा, निज-लोक पर कनिको नहि छन्हि ध्यान। ।
 चोरि, छिनरपन छोड़ि कय करू अहाँ सब काज।
 मैथिलजन तखने बचब बाँचत सकल समाज। ।
 जाति-पाति केँ छोड़िकऽ बनू एक परिवार।
 मिथिला के उत्थान हित कोशिश करू हजार। ।
 अपन लोक बेसी जुटय बाजू मिठका बोल।
 सुमन टूटल जौं गाछ सँ तखन ओकर की मोल। । 